உச்சனாக இருக்கும் சனியின் பார்வை பட்ட இடமெல்லாம் விளங்கும். பொருள்களில், அனுபவத்தில் திருப்தி ஏற்பட்டு, உலகவியலில் பற்றற்று துறவியாக விளங்கவும் வாய்ப்பு உண்டு. உள்ள தெளிவில் ஏற்பட்ட துறவறம், சமுதாய அங்கீகாரத்தைப் பெறுவதுடன், சிரஞ்ஜீவியாக நிலைத் திருக்கவும் வகை செய்யும். சனியின் செயல்பாடு உழைப்பை உயர்வாக எண்ணவைக்கும். உழைப்பில் கிடைக்கும் செல்வத்தில் உயர்வது பெருமை அளிக்கும். அதிர்ஷ்டம், இனாம், வெகுமதி போன்றவற்றில் நாட்டம் இருக்காது. எப்படியாவது முன்னேற வேண்டும் என்று இல்லாமல், இப்படித்தான் முன்னேற வேண்டும் என்ற கொள்கைப்பிடிப்பு, அவனது செயலில் சங்கடத்தை அளித்தாலும், சனி வெற்றியைத் தொடவைப்பான். சமுதாயத்தில் தன் வாழ்வின் உயர்வை பதியவைத்து மறைவான். காந்தி, விவேகானந்தர், ஹிட்லர், ஸ்ரீசங்கரர், ரமணர், அம்பேத்கர் ஆகியோரை சமுதாயம் மறக்கவில்லை. இயல்பில் அத்தனைபேரும் மாறுபட்டவர்கள். அடித்தட்டில் இருக்கும் மக்களைத் தட்டியெழுப்பும் தகுதி இந்த லக்னத் தில் பிறந்தவனிடம் இருக்க இடமுண்டு.